Han slæber sig gennem flere hundrede meter tyk mudder, da han ser ørnen kalde efter hjælp
Vi bruger cookies til at huske dine indstillinger og give dig den bedst mulige oplevelse på sitet. Nyheder 112 Sport Livsstil TV Videnskab Sex Underholdning Han slæber sig gennem flere hundrede meter tyk mudder, da han ser ørnen kalde efter hjælp
Skrevet af Ane Sørensen | 13.08.16 | 14:32
13.08.16 / 12:25
Naturfotografen Krzysztof Chomicz kom for nylig en hvidhalet ørn til undsætning, da den sad fast i tyk mudder nær den polske by Swinoujscie.
Det skriver britiske Telegraph.
Læs mere: Efter havørn endte i cykelkurv: Er frisk og på vingerne igen
Ørnen kæmpede for at komme fri af den klistrede masse, men dens store vinger sad godt fast.
Det lokale brandvæsen havde forgæves forsøgt at hjælpe ørnen fri, men desværre uden held. Da alt andet var mislykkedes, kæmpede Krzysztof Chomicz sig gennem muddermasserne for at nå frem til den store fugl.
Den stressede fugl kæmpede imod sin redningsmand, men det lykkedes ham alligevel at bringe den tilbage i sikkerhed.
Læs mere: Vanvittigt foto: Kæmpe rovfugl sætter kløerne i dreng og forsøger at slæbe ham væk
Ørnen blev bragt til et reservat, hvor den blev vasket og plejet af medarbejderne. Eksperter har vurderet, at ørnen var omkring seks måneder gammel og på sin første flyvetur, da den landede i mudderet.
En drone fangede den utrolige redningsaktion fra oven med et kamera. Se de dramatiske optagelser i videoklippet lige herunder.